
Narva Linnavalitsuse 02.03.2022 korralduse nr 171-k 
„Narva linna omandis olevate kinnistute Nahavabriku 
tänav L2 ja Elektrijaama tee L5 koormamine isikliku 
kasutusõigusega Telia Eesti AS kasuks“ muutmine 
1. Asjaolud ja menetluse käik

02.03.2022 võttis Narva Linnavalitsus vastu korralduse nr 171-k „Narva linna omandis olevate kinnistute Nahavabriku tänav L2 ja Elektrijaama tee L5 koormamine isikliku kasutusõigusega Telia Eesti AS kasuks“, millega otsustati seada tasuta isiklik kasutusõigus Aktsiaseltsi Telia Eesti, registrikood  10234957, (edaspidi ka õigustatud isik) kasuks Narva linna (edaspidi ka kinnistute omanik) omandis olevale kinnisasjale Narvas aadressil Nahavabriku tänav L2 (katastritunnus 51106:001:0181, registriosa nr 3853109, koormatava ala suurus on 52 m2) ja Elektrijaama tee L5 (katastritunnus 51106:001:0250), registriosa nr 3914009, koormatava ala suurus on 76 m2) (edaspidi ka kinnistud) sideehitiste paigaldamiseks ning majandamiseks (sh sidekanalisatsiooni remontimine, korrashoid, hooldamine, kasutamine ja muul viisil ekspluateerimine tehnorajatiste talituse tagamise eesmärgil).
02.06.2023 esitas AS Connecto Eesti (registrikood 10722319, asukoht Tuisu 19, 11314 Tallinn), kes tegutseb Telia Eesti Aktsiaseltsi (registrikood 10234957, asukoht Mustamäe tee 3, Tallinn) volituse alusel, avalduse Narva Linnavalitsuse 02.03.2022 korralduse nr 171-k ja Narva notar Tatjana Boitsova poolt 06.04.2022 tõestatud kinnistu isikliku kasutusõigusega koormamise lepingu, asjaõiguslepingu ja kinnistamisavalduse nr 859, eseme 2, lisa 2 alusel koormatava munitsipaalmaa isikliku kasutusõiguse muutmiseks.  

Lähtuvalt muutmisavaldusest isikliku kasutusõiguse maa-ala on uuel asendiplaanil (Lisa 3) tähistatud sinise viirutatud alana. Koormatava ala Elektrijaama tee L5 (katastritunnus 51106:001:0250, registriosa nr 3914009) uus pindala on 201 m². 

2. Õiguslikud alused

Haldusmenetluse seaduse § 64 lõike 1 ja 68 lõike 2 alusel otsustab haldusakti muutmise haldusorgan, kelle pädevuses oleks haldusakti andmine haldusakti muudatuse vastuvõtmise ajal.
3. Otsus

3.1. Muuta Narva Linnavalitsuse 02.03.2022 korralduse nr 171-k „Narva linna omandis olevate kinnistute Nahavabriku tänav L2 ja Elektrijaama tee L5 koormamine isikliku kasutusõigusega Telia Eesti AS kasuks“ punkti 3.1.1. ja sõnastada see järgmiselt:

„3.1.1.
isikliku kasutusõiguse ala: 
Nahavabriku tänav L2 – isikliku kasutusõigusega koormatava ala suurus on 52 m2 (Lisa 1);
Elektrijaama tee L5 – isikliku kasutusõigusega koormatava ala suurus on 201 m2 (Lisa 3)“.

3.2. Muuta 06.04.2022 Narva notar Tatjana Boitsova poolt tõestatud kinnistu isiklik kasutusõigusega koormamise lepingu, asjaõiguslepingu ja kinnistamisavalduse nr 859, eseme 2, lisa 2, asendades plaani uue lisaga Lisa 3.

3.3. Muus osas leping jääb kehtima.

3.4. Telia Eesti Aktsiaselts kannab isikliku kasutusõiguse seadmisega seotud kulud (notaritasu ja riigilõiv).

3.5. Volitada Narva linnapead allkirjastama Narva linna nimel korralduse punktis 3.2 nimetatud leping. Volitus on antud edasivolitamise õigusega.

4. Rakendussätted

4.1. Narva Linnavalitsuse Linnamajandusametil teha korraldus teatavaks Aktsiaseltsile Telia Eesti.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

